Kopp

Kopp er en type drikkebeger. En kopp brukes oftest til varme drikker og har et håndtak eller en hank for å unngå å brenne fingrene når man holder den. Kopper lages tradisjonelt av porselen eller annen form for brent leire, men mange andre materialer er brukt. I Norge har tradisjonelle kopper ofte vært skåret ut av tre, gjerne av en kåte.

Kopper som er spesifikt laget for te og kaffe til mer formelle sammenhenger har gjerne ei skål i europeisk tradisjon. Ofte hører det til en asjett for kjeks eller småkaker, og koppen utgjør derved en del av et tradisjonelt te- eller kaffeservise.Østby, Jon Birger (1983): Nomenklatur for drikkestell, med tegninger av Torill Sand. Oslo Kopper som normalt ikke benyttes sammen med skål, kalles ofte krus. Kopper for kjølige drikker har ofte ikke hank og kalles da et glass, selv om dette ordet i utgangspunktet ble brukt om drikkebegre av nettopp glass.

En kopp benyttes også som måleenhet i matoppskrifter.

Referanser

Kategori:Kjøkkenutstyr